Eesti Entsüklopeedia (1932–1937)/Aastaajad
Aastaajad, Maa (Päikese) aastasest liikumisest tingitud neli ajavahemikku — kevad, suvi, sügis, talv. Astronoomiline kevad on Päikese liikumise aeg kevadpunktist suvise päikeseseisangu punktini (21. III — 22. VI), suvi — päikeseseisangu punktist sügispunktini (22. VI — 23. IX), sügis — sügispunktist talvise päikeseseisangu punktini (23. IX — 22. XII) ja talv — viimasest kevadpunktini.